ישראלים (כתב עת)

ישראלים הוא כתב עת מדעי דו-לשוני (עברית ואנגלית) שיצא לאור על ידי מכון בן-גוריון לחקר ישראל והציונות והמסלול ללימודי מדינת ישראל באוניברסיטת בן-גוריון. כתב העת היה שפיט ופעל באמצעות ביקורת עמיתים, הוא נערך על ידי חוקרים צעירים ושימש במה לפרסום ביכורי מחקר מישראל ומהעולם. כתב-העת פרסם מאמרים הנוגעים לתחום של לימודי מדינת ישראל בדיסציפלינות שונות: היסטוריה, סוציולוגיה, אנתרופולוגיה, ספרות, לימודי תרבות, משפטים ועוד.

בכל אחד מגיליונות כתב העת התפרסם גם ריאיון עם דמות מרכזית בהיסטוריה הישראלית, תעודה היסטורית מוערת וסקירה של עבודות דוקטורט מרכזיות שהתפרסמו בשדה של לימודי מדינת ישראל.

כתב העת יצא לאור בין השנים 2007-2021. בראשית דרכו לווה כתב העת על ידי טוביה פרילינג ובהמשך על ידי אבי בראלי ועופר שיף, לאורך רוב שנותיו ערך אותו אורן קלמן, עורכו האחרון היה עדי שרצר.

 קישורים חיצוניים 


קטגוריה:ישראל: כתבי עת להיסטוריה
קטגוריה:אוניברסיטת בן-גוריון בנגב: כתבי עת